Berlingske Tidende, 1778-04-06
Hs. Majestæt er efter den Franske Konges befaling bleven underrettet om, at en Venskabs og Handels Tractat er sluttet imellem det Franske Hof og visse Folk, hvilke ere brugte dertil af Hs. Majests, oprøriske Undersaatter i Nord=America; og Hs. Majest. har befalet, at en Gienpart af den Declaration, som den Franske Ambassadeur har overleveret til Lord Weymouth, skal forelægges Parlementshuuset, og tillige bekiendtgiøres samme, at Hs. Majest i Henseende til denne det Franske Hofs fornærmende Declaration har rapelleret sin derværende plenipotentiair Ambassadeur. - Hs. Majest. er overbeviist om, at heele Verden skal erkiende og tilstaae hans retfærdige og retskafne Forhold imod fremmede Magter, og hans oprigtige Ønsker til at vedligeholde Roe ligheden i Europa, og Hs. Majest. har den Fortrøstning, at denne Roligheds Forstyrrelse ikke skal blive tilskrevet Høystsamme, i Fald han skulle finde sig nødsaget til, at hævne dette uden ringeste Anledning skeete uretmæssige Angreb paa sin Krones Ære, og sit Riges sande Jnteresse, der strider tvertimod de høytideligste Forsikringer, kuldkaster al Folkeret, og forhaaner alle souveraine Europæiske Magters Rettigheder. - Hs. Majest. forlader sig paa sine troe Undersaatteres nidkiære og alvorlige Bistand, og har i Fald det skulle være fornødent, besluttet at anvende sit Riges heele Magt og alle dets Hielpemidler, samt lever i det Haab, at samme skal være tilstrekkelig til at hævne enhver Fornærmelse og Angreb, og at handthæve dette Riges Magt og Ære, Georg R. Efterat dette Budskab var blevet oplæst, og dernæst fore slaget, ved en Adresse at takke Kongen for sammes Meddeclelse, reyste sig desaarsag i Oberhuuset meget heftige Debatter. Lord Weymouth havde allerede gjort et Udkast til Adressen. Sammes Jndhold var, ligesom man kunde vente, og udtrykte den heftige Følelse af Fortrydelse, som enhver retskaffen Britter maae fornemme over det Franske Forhold. Hertugen af Manchester og andre Herrer bifaldte samme, men forlangte, at dertil skulle føyes den Clausul: "Saasnart Hs. Majest. til sin Krones Ære og sine Undersaatteres Beste, vilde udsætte af sit Raad de Personer, under hvis Administration ikke een eeneste Civil eller Militair Plan er lykkedes, og de for dette Rige saa uskatterlige Colonier ere blevne forliste, da de ere blevne tvungne til, at indlade sig i Forbindelser med Frankerig, og hvilke Personer, dersom de længere beklædte deres Embeder, skulle sætte Deres Majests. Krones og Riges Sikkerhed i den største Fare. Men denne Clausul blev forkastet ved 84 mod 34 Stemmer. Udi Underhuuset forlangte adskillige Herrer ligeledes, at lade saadan en Clausukindløbe med i Adressen, men sligt blev og der forkastet ved 263 Stemmer mod 113. Oberhuusets Adresse lyder saaledes: Dette Huus takker Hs. Majest. underdanigst for Meddeelelse af den Note, som efter den Franske Konges Ordre er tilstillet Lord Weymouth, samt for den Huuset givne Efterretning, at Hs. Majest. formedelst denne fornærmende Declaration har fundet for got, at befale sin Ambassadeur at forlade det Franske Hof. Huuset kan med største Møye tilbageholde de stærkeste Udtryk af den Fortrydelse og Mishag, hvorudi det er blevet sat, da det erfarede, at man, uden dertil at have givet Anledning, har angrebet Deres Majests. Krones Ære, og Deres Riges væsentlige Jnteresse paa saadan en Maade, som strider imod Folke=Retten, og er skadelig for alle souveraine Europæiske Magters Rettigheder og Eiendomme. Da Deres Majests, oprigtige og retskafne Forhold mod fremmede Magter og Deres oprigtige Længsel efter at vedligeholde den almindelige Rolighed, er heele Verden bekiendt, saa kan Deres Majest, ikke tillægges Skyld for om denne Rolighed skulle blive ophævet, i Fald Høystsamme, skulde see sig tvungen til, at sætte sig imod de Franskes Foretagende, at ville udvide deres Magt. - Underhuusets Adresse var næsten af samme Jndhold. Om Onsdagen derpaa bleve begge disse Adresser overleverede Kongen. - Hs. Majest besvarede Oberhuusets Adresse saaledes: - My lords! Jeg takker Dem for Deres oprigtige, lovformige og velmeente Adresse. Paa min Side skal intet mangle, som kan tiene til at vedligeholde min Krones Rettigheder, og mine Undersaatteres sande Jnteresse. Disse store og rigtige Gienstænde skal altid være det bestandige Øyemerke at at min Opmærksomhed." - Man ventede overalt at Krigen mod Frankerig skulle forrige Mandag eller Tirsdag blive erklæret.